DECIZIE. Gata cu promoția Netflix care oferea noilor abonați o lună de acces gratuit pe platformă. Compania a renunțat de curând să mai ofere această opțiune.

Netflix oferea luna gratuită încă de la lansarea sa în România, în urmă cu patru ani, în ianuarie 2016.

Publicitate

Contactați de Paginademedia.ro, reprezentanții Netflix au evitat să explice care este motivul pentru care au luat această decizie și dacă este una de moment.

„Analizăm diferite metode de promovare de marketing în România pentru a atrage noi membri și pentru a le oferi o experiență Netflix excelentă”, a fost răspunsul companiei, pentru Paginademedia.ro.

Platforma are, în schimb, o altă ofertă pentru noii utilizatori. Cei care vor să se aboneze, la Netflix, fie la varianta de 7,99 de euro, fie la cea de 9,99 de euro, primesc automat o lună de acces la varianta Premium, care în mod normal costă 11,99 de euro (și care oferă varianta de vizionare Ultra HD+HDR, plus vizionare simultană pe patru ecrane).

Care sunt abonmentele Netflix:

Abonament Minim - 7,99 de euro, cu acces la un singur ecran.

Abonament Standard - 9,99 de euro. Imaginile sunt la calitate Full HD, iar abonații pot urmări producțiile simultan pe două ecrane.

Abonament Premium - 11,99 de euro. Imaginile sunt la calitate Ultra HD+HDR, iar abonații pot urmări simultan producțiile pe patru ecrane.

FOTO. Abonamente Netflix

Platforma Netflix a renunțat la a mai oferi o lună gratuit în mai multe țări europene, printre care Marea Britanie, Franța, Italia, Spania, Polonia și Norvegia.

Au păstrat, însă, oferta, în Bulgaria, Ungaria, Germania și Portugalia.

Iulia Bunea

iulia.buneapaginademedia.ro